***Прыметнік (тэставыя заданні, 6 клас)* І варыянт**

*1. Адзначце правільную фармулёўку:* 1) Прыметнік – гэта часціна мовы, якая абазначае прымету слова; 2) Прыметнік – гэта часціна мовы, якая абазначае прымету прадмета; 3) Прыметнік – гэта часціна мовы, якая абазначае прымету прыметы.

*2. Адзначце прыметнікі:* 1) беленькі; 2) белы; 3) бель; 4) бяліць; 5) бялюткі.

*3. Якія прыметнікі адказваюць на пытанні* ***які? якая? якое? якія?*** *і спалучюцца са словамі* ***вельмі, надта****:* 1) якасныя; 2) адносныя; 3) прыналежныя.

*4. Адзначце словазлучэнні з адноснымі прыметнікамі:* 1) вузкі калідор; 2) летні дзень; 3) нарачанскі край; 4) пясчаная дарога; 5) сестрына хата.

*5. Адзначце словазлучэнні, у якіх прыметнікі маюць якаснае значэнне:* 1) вішнёвы садок; 2) вішнёвыя вочы; 3) сонечная ўсмешка; 4) сонечны прамень.

*6. Прыметнікі якога разраду маюць ступені параўнання:* 1) адносныя; 2) прыналежныя; 3) якасныя.

*7. Адзначце формы найвышэйшай ступені параўнання:* 1) больш яркі; 2) лепшы; 3) найменш зручны; 4) найпрыгажэйшы; 5) самы меншы.

*8. Адзначце прыметнікі, ад якіх не ўтвараюцца формы параўнання:* 1) гняды; 2) добры; 3) глухі; 4) дрэнны; 5) чорны.

*9. Адзначце прыметнікі, утвораныя прыставачна-суфіксальным спосабам:* 1) барадаты; 2) каляземны; 3) міжраённы; 4) падводны; 5) цеплатрывалы.

*10. Выкрасліце ў кожным радзе чацвёрты “лішні” прыметнік:* 1) белы, блакітны, вясёлы, ружовы; 2) высокі, малы, нізкі, палахлівы; 3) добры, залаты, зычлівы, спагадлівы.

*11. Адзначце словазлучэнні мужчынскага роду:* 1) высок… таполя; 2) зл… сабака; 3) шырок… стэп; 4) моцн… боль.

*12. Адзначце сказы, у якіх дапушчаны памылкі ва ўжыванні форм ступеней параўнання:* 1) Два гады працы ў экспедыцыі былі для Міколы самай найбольшай радасцю; 2) Ад лесу трава была гусцейшая і большая; 3) Летась быў высокі ўраджай жыта, а сёлета яшчэ больш вышэйшы.

*13. Вызначце род, лік і склон прыметнікаў:* 1) над чыстым полем \_\_\_\_\_\_\_\_\_\_\_\_\_\_\_\_\_\_\_ ; 2) у бязвоблачным небе \_\_\_\_\_\_\_\_\_\_\_\_\_\_\_\_\_\_\_\_\_\_ ; 3) з вясёлым настроем \_\_\_\_\_\_\_\_\_\_\_\_\_\_\_\_\_\_\_\_\_ ; 4) цікавую чытаю кнігу \_\_\_\_\_\_\_\_\_\_\_\_\_\_\_\_\_\_\_\_\_\_ ; 5) зімовай дарогай \_\_\_\_\_\_\_\_\_\_\_\_\_\_\_\_\_\_\_\_\_ .

*14. Ад назоўнікаў, што ў дужках, утварыце і запішыце прыметнікі:* 1) (ластаўка) гняздо \_\_\_\_\_\_\_\_\_\_\_\_\_\_\_\_\_\_\_\_\_ ; 2) (бабуля) хваляванні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3) (Міхась) прыгоды \_\_\_\_\_\_\_\_\_\_\_\_\_\_\_\_\_\_\_\_\_ ; 4) (мама) характар \_\_\_\_\_\_\_\_\_\_\_\_\_\_\_\_\_\_ ; 5) (цётка) парада \_\_\_\_\_\_\_\_\_\_\_\_\_\_\_.

*15. Выберыце правільны варыянт напісання суфіксаў прыметнікаў:* 1) кіргі(зс/с)кі; 2) ліпе(нь/н)скі; 3) сакаві(кс/ц)кі; 4) слаўгара(дс/ц)кі; 5) латы(шс/с)кі.

*16. Адзначце словы, дзе прапушчаны НН:* 1) вогне…ы; 2) палымя…ы; 3) племя…ы; 4) сярэбра…ы; 5) тума…ы.

*17. Адзначце прыметнікі, якія пішуцца праз злучок:* 1) горка…салёны; 2) Паўднёва…Афрыканскі; 3) светла…блакітны; 4) ціха…плынны; 5) шахматна…шашачны.

*18. Адзначце словазлучэнні, у якіх НЕ (НЯ) трэба пісаць разам:* 1) далёка (не, ня)ветлівы; 2) (не, ня)высокі ўраджай; 3) (не, ня)пахісны змагар; 4) (не, ня)лёгкая дарога; 5) сонечны, але (не, ня)яркі дзень

*19. Падкрэсліце ўсе прыметнікі як члены сказа:* 1) Вечар чуткі, гутарлівы разносіць гоман, смех шчаслівы; 2) Першыя громы! Сэрцу вы мілы, люб мне ваш смех паміж гор, міл майму сэрцу гоман далёкі, водгук вясёлы і шум; 3) Ноч светлая, месячная.

***Прыметнік (тэставыя заданні, 6 клас)* ІІ варыянт**

*1. Адзначце правільныя сцверджанні:* 1) Прыметнік адказвае на пытанні ***які? чый?***; 2) Прыметнікі ў сказе паясняюць дзеясловы і адказваюць на пытанні ***дзе? куды? чаму?***; 3) Прыметнікі ў сказе дапасуюцца да назоўнікаў.

*2. Адзначце прыметнікі:* 1) блакітны; 2) крык; 3) крыклівы; 4) сінець; 5) сіні.

*3. Якія прыметнікі адказваюць на пытанні* ***чый? чыя? чыё? чые?*** *і не спалучюцца са словамі* ***вельмі, надта****:* 1) якасныя; 2) адносныя; 3) прыналежныя.

*4. Адзначце словазлучэнні з якаснымі прыметнікамі:* 1) гарачы дзень; 2) жоўты лісток; 3) залаты пярсцёнак; 4) ластаўчына гняздо; 5) салодкі мёд.

*5. Адзначце словазлучэнні, у якіх прыметнікі не з’яўляюцца прыналежнымі:* 1) курыны грэбень; 2) курыны почырк; 3) лісіная шуба; 4) лісіная нара.

*6. Прыметнікі якога разраду не маюць ступеней параўнання:* 1) адносныя; 2) прыналежныя; 3) якасныя.

*7. Адзначце формы вышэйшай ступені параўнання:* 1) багацейшы; 2) даражэйшы; 3) наймацнейшы; 4) прасцейшы; 5) самы важны.

*8. Адзначце прыметнікі, ад якіх не ўтвараюцца формы параўнання:* 1) босы; 2) вялікі; 3) глухі; 4) малады; 5) сляпы.

*9. Адзначце прыметнікі, утвораныя спосабам складання:* 1) асенне-зімовы; 2) запалярны; 3) легендарны; 4) марозаўстойлівы; 5) міжарабскі.

*10. Выкрасліце ў кожным радзе чацвёрты “лішні” прыметнік:* 1) горкі, кіслы, малы, салодкі; 2) адважны, адчайны, лысы, смелы; 3) бабровы, вераб’іны, воўчы, пшанічны.

*11. Адзначце словазлучэнні мужчынскага роду:* 1) вялік… шымпанзэ; 2) бел… гусь; 3) нов… шынель; 4) высок… жырафа.

*12. Адзначце сказы, у якіх дапушчаны памылкі ва ўжыванні форм ступеней параўнання:* 1) Паклон табе самы нізкі, мой край залацістых бароў; 2) Аліна хоць і самая маладзейшая, але ведала ўсе Лізавеціны песні; 3) На свеце няма больш даражэйшых дарог, чым дарога да роднага дому.

*13. Вызначце род, лік і склон прыметнікаў:* 1) пайсці да лепшага сябра\_\_\_\_\_\_\_\_\_\_\_\_\_\_\_\_\_\_\_ ; 2) сустрэў старэйшага брата\_\_\_\_\_\_\_\_\_\_\_\_\_\_\_\_\_\_\_\_\_\_ ; 3) у дружным класе\_\_\_\_\_\_\_\_\_\_\_\_\_\_\_\_\_\_\_\_\_ ; 4) на высокай гары\_\_\_\_\_\_\_\_\_\_\_\_\_\_\_\_\_\_\_\_\_\_ ; 5) пры добрым надвор’і\_\_\_\_\_\_\_\_\_\_\_\_\_\_\_\_\_\_\_\_\_ .

*14. Ад назоўнікаў, што ў дужках, утварыце і запішыце прыметнікі:* 1) (брат) касцюм \_\_\_\_\_\_\_\_\_\_\_\_\_\_\_\_\_\_\_ ; 2) (Зося) кніга \_\_\_\_\_\_\_\_\_\_\_\_\_\_\_\_\_\_\_\_\_ 3) (дзед) паліто \_\_\_\_\_\_\_\_\_\_\_\_\_\_\_\_\_\_\_\_ ; 4) (Міколка) партфель\_\_\_\_\_\_\_\_\_\_\_\_\_\_\_\_\_\_ ; 5) (сарока) пяро \_\_\_\_\_\_\_\_\_\_\_\_\_\_\_.

*15. Выберыце правільны варыянт напісання суфіксаў прыметнікаў:* 1) восе(нь/н)скі; 2) рыб(кс/ц)кі; 3) тавары(шс/с)кі; 4) уша(чс/ц)кі; 5) таджы(кс/ц)кі.

*16. Адзначце словы, дзе прапушчаны НН:* 1) алавя…ы; 2) даўжэ…ы; 3) каме…ы; 4) салаўі…ы; 5) страмя…ы.

*17. Адзначце прыметнікі, якія пішуцца праз злучок:* 1) беларуска…ўкраінскі; 2) Буда…Кашалёўскі; 3) Нава…полацкі; 4) права…бярэжны; 5) паўднёва…заходні.

*18. Адзначце словазлучэнні, у якіх НЕ (НЯ) трэба пісаць разам:* 1) зусім (не, ня)далёкая дарога; 2) (не, ня)абсяжны прастор; 3) (не, ня)лёгкая, а складаная задача; 4) (не, ня)чуваны поспех; 5) (не, ня)сцерпная гарачыня

*19. Падкрэсліце ўсе прыметнікі як члены сказа:* 1) Як многа іх [грыбоў], і ўсе таўсматы, прыземісты, карэнкаваты, чорнагаловы, паўнацелы, як тонкі кужаль, знізу белы; 2) У познюю восень вада пад мастком чыстая і халодная; 3) Які сяголета шчаслівы і ўраджайны год: ва ўсіх садах агрэст і слівы, клубніцы повен агарод.

***Прыметнік (тэставыя заданні, 6 клас)* І варыянт**

*1. Адзначце правільную фармулёўку:* 1) Прыметнік – гэта часціна мовы, якая абазначае прымету слова; **2)** Прыметнік – гэта часціна мовы, якая абазначае прымету прадмета; 3) Прыметнік – гэта часціна мовы, якая абазначае прымету прыметы.

*2. Адзначце прыметнікі:* **1)** беленькі; **2)** белы; 3) бель; 4) бяліць; **5)** бялюткі.

*3. Якія прыметнікі адказваюць на пытанні* ***які? якая? якое? якія?*** *і спалучюцца са словамі* ***вельмі, надта****:* **1)** якасныя; 2) адносныя; 3) прыналежныя.

*4. Адзначце словазлучэнні з адноснымі прыметнікамі:* 1) вузкі калідор; **2)** летні дзень; **3)** нарачанскі край; **4)** пясчаная дарога; 5) сестрына хата.

*5. Адзначце словазлучэнні, у якіх прыметнікі маюць якаснае значэнне:* 1) вішнёвы садок; **2)** вішнёвыя вочы; **3)** сонечная ўсмешка; 4) сонечны прамень.

*6. Прыметнікі якога разраду маюць ступені параўнання:* 1) адносныя; 2) прыналежныя; **3)** якасныя.

*7. Адзначце формы найвышэйшай ступені параўнання:* 1) больш яркі; 2) лепшы; **3)** найменш зручны; **4)** найпрыгажэйшы; **5)** самы меншы.

*8. Адзначце прыметнікі, ад якіх не ўтвараюцца формы параўнання:* **1)** гняды; 2) добры; **3)** глухі; 4) дрэнны; 5) чорны.

*9. Адзначце прыметнікі, утвораныя прыставачна-суфіксальным спосабам:* 1) барадаты; **2)** каляземны; **3)** міжраённы; **4)** падводны; 5) цеплатрывалы.

*10. Выкрасліце ў кожным радзе чацвёрты “лішні” прыметнік:* 1) белы, блакітны, вясёлы, ружовы; 2) высокі, малы, нізкі, палахлівы; 3) добры, **залаты**, зычлівы, спагадлівы.

*11. Адзначце словазлучэнні мужчынскага роду:* 1) высок… таполя; **2)** зл… сабака; **3)** шырок… стэп; **4)** моцн… боль.

*12. Адзначце сказы, у якіх дапушчаны памылкі ва ўжыванні форм ступеней параўнання:* **1)** Два гады працы ў экспедыцыі былі для Міколы самай найбольшай радасцю; 2) Ад лесу трава была гусцейшая і большая; **3)** Летась быў высокі ўраджай жыта, а сёлета яшчэ больш вышэйшы.

*13. Вызначце род, лік і склон прыметнікаў:* 1) над чыстым полем ***М.р.,адз.л., Т.с.*** ; 2) у бязвоблачным небе ***Н.р., адз.л., М.с.*** ; 3) з вясёлым настроем ***М.р., адз.л., Т.с.*** ; 4) цікавую чытаю кнігу ***Ж.р., адз.л., В.с.*** ; 5) зімовай дарогай ***Ж.р., адз.л., Т.с.***

*14. Ад назоўнікаў, што ў дужках, утварыце і запішыце прыметнікі:* 1) (ластаўка) гняздо ***ластаўчына*** ; 2) (бабуля) хваляванні ***бабуліны*** 3) (Міхась) прыгоды ***Міхасёвы*** ; 4) (мама) характар ***мамін*** ; 5) (цётка) парада ***цётчын***.

*15. Выберыце правільны варыянт напісання суфіксаў прыметнікаў:* 1) кіргі(**зс**/с)кі; 2) ліпе(**нь**/н)скі; 3) сакаві(кс/**ц**)кі; 4) слаўгара(**дс**/ц)кі; 5) латы(**шс**/с)кі.

*16. Адзначце словы, дзе прапушчаны НН:* **1)** вогне…ы; 2) палымя…ы; **3)** племя…ы; 4) сярэбра…ы; **5)** тума…ы.

*17. Адзначце прыметнікі, якія пішуцца праз злучок:* **1)** горка…салёны; **2)** Паўднёва…Афрыканскі; **3)** светла…блакітны; 4) ціха…плынны; **5)** шахматна…шашачны.

*18. Адзначце словазлучэнні, у якіх НЕ (НЯ) трэба пісаць разам:* 1) далёка (не, ня)ветлівы; **2)** (не, ня)высокі ўраджай; **3)** (не, ня)пахісны змагар; **4)** (не, ня)лёгкая дарога; 5) сонечны, але (не, ня)яркі дзень

*19. Падкрэсліце ўсе прыметнікі як члены сказа:* 1) Вечар чуткі, гутарлівы разносіць гоман, смех шчаслівы; 2) Першыя громы! Сэрцу вы мілы, люб мне ваш смех паміж гор, міл майму сэрцу гоман далёкі, водгук вясёлы і шум; 3) Ноч светлая, месячная.

***Прыметнік (тэставыя заданні, 6 клас)* ІІ варыянт**

*1. Адзначце правільныя сцверджанні:* **1)** Прыметнік адказвае на пытанні ***які? чый?***; 2) Прыметнікі ў сказе паясняюць дзеясловы і адказваюць на пытанні ***дзе? куды? чаму?***; **3)** Прыметнікі ў сказе дапасуюцца да назоўнікаў.

*2. Адзначце прыметнікі:* **1)** блакітны; 2) крык; **3)** крыклівы; 4) сінець; **5)** сіні.

*3. Якія прыметнікі адказваюць на пытанні* ***чый? чыя? чыё? чые?*** *і не спалучюцца са словамі* ***вельмі, надта****:* 1) якасныя; 2) адносныя; **3)** прыналежныя.

*4. Адзначце словазлучэнні з якаснымі прыметнікамі:* **1)** гарачы дзень; **2)** жоўты лісток; 3) залаты пярсцёнак; 4) ластаўчына гняздо; **5)** салодкі мёд.

*5. Адзначце словазлучэнні, у якіх прыметнікі не з’яўляюцца прыналежнымі:* 1) курыны грэбень; **2)** курыны почырк; **3)** лісіная шуба; 4) лісіная нара.

*6. Прыметнікі якога разраду не маюць ступеней параўнання:* **1)** адносныя; **2)** прыналежныя; 3) якасныя.

*7. Адзначце формы вышэйшай ступені параўнання:* **1)** багацейшы; **2)** даражэйшы; 3) наймацнейшы; **4)** прасцейшы; 5) самы важны.

*8. Адзначце прыметнікі, ад якіх не ўтвараюцца формы параўнання:* **1)** босы; 2) вялікі; **3)** глухі; 4) малады; **5)** сляпы.

*9. Адзначце прыметнікі, утвораныя спосабам складання:* **1)** асенне-зімовы; 2) запалярны; 3) легендарны; **4)** марозаўстойлівы; 5) міжарабскі.

*10. Выкрасліце ў кожным радзе чацвёрты “лішні” прыметнік:* 1) горкі, кіслы, малы, салодкі; 2) адважны, адчайны, лысы, смелы; 3) бабровы, вераб’іны, воўчы, пшанічны.

*11. Адзначце словазлучэнні мужчынскага роду:* **1)** вялік… шымпанзэ; 2) бел… гусь; **3)** нов… шынель; 4) высок… жырафа.

*12. Адзначце сказы, у якіх дапушчаны памылкі ва ўжыванні форм ступеней параўнання:* 1) Паклон табе самы нізкі, мой край залацістых бароў; **2)** Аліна хоць і самая маладзейшая, але ведала ўсе Лізавеціны песні; **3)** На свеце няма больш даражэйшых дарог, чым дарога да роднага дому.

*13. Вызначце род, лік і склон прыметнікаў:* 1) пайсці да лепшага сябра ***М.р., адз.л., Р.с.***; 2) сустрэў старэйшага брата ***М.р., адз.л., В.с.***; 3) у дружным класе ***М.р., адз.л., М.с.***; 4) на высокай гары ***Ж.р., адз.л., М.с.***; 5) пры добрым надвор’і ***Н.р., адз.л., М.с.***.

*14. Ад назоўнікаў, што ў дужках, утварыце і запішыце прыметнікі:* 1) (брат) касцюм ***братаў***; 2) (Зося) кніга ***Зосіна***; 3) (дзед) паліто ***дзедава***; 4) (Міколка) партфель ***Міколкаў***; 5) (сарока) пяро ***сарочына***.

*15. Выберыце правільны варыянт напісання суфіксаў прыметнікаў:* 1) восе(**нь**/н)скі; 2) рыба(кс/**ц**)кі; 3) тавары(шс/**с**)кі; 4) уша(чс/**ц**)кі; 5) таджы(**кс**/ц)кі.

*16. Адзначце словы, дзе прапушчаны НН:* 1) алавя…ы; **2)** даўжэ…ы; **3)** каме…ы; 4) салаўі…ы; **5)** страмя…ы.

*17. Адзначце прыметнікі, якія пішуцца праз злучок:* **1)** беларуска…ўкраінскі; **2)** Буда…Кашалёўскі; 3) Нава…полацкі; 4) права…бярэжны; **5)** паўднёва…заходні.

*18. Адзначце словазлучэнні, у якіх НЕ (НЯ) трэба пісаць разам:* 1) зусім (не, ня)далёкая дарога; **2)** (не, ня)абсяжны прастор; 3) (не, ня)лёгкая, а складаная задача; **4)** (не, ня)чуваны поспех; **5)** (не, ня)сцерпная гарачыня

*19. Падкрэсліце ўсе прыметнікі як члены сказа:* 1) Як многа іх [грыбоў], і ўсе таўсматы, прыземісты, карэнкаваты, чорнагаловы, паўнацелы, як тонкі кужаль, знізу белы; 2) У познюю восень вада пад мастком чыстая і халодная; 3) Які сяголета шчаслівы і ўраджайны год: ва ўсіх садах агрэст і слівы, клубніцы повен агарод.